એમાંની એક મહિલા અધિકારીએ કહ્યું કે, ‘અમદાવાદ પોલીસની મહિલા અપરાધ શાખામાં અમે સૌએ સાથે મળીને પ્રભાસનો જન્મદિવસ ઉજવવાનું નક્કી કર્યું હતું. અમારો પ્રેમ અને સ્નેહ એની સુધી પહોંચશે તો અમને બહુ ખુશી થશે. મને એ કહેવામાં જરાય ખંચકાટ નથી કે પ્રભાસ મારી જિંદગી છે. મેં મારાં જીવનમાં ઘણા સંઘર્ષ અને પડકારો જોયાં છે, પરંતુ જ્યારે પણ હું પ્રભાસને સ્ક્રીન પર જોઉં છું ત્યારે હું બધું જ ભૂલી જાઉં છું. હું એની મોટી પ્રશંસક છું. એને જોઈને મને બહુ શક્તિ અને ખુશી મળે છે. અહીં એ અમારા સૌને માટે એક પ્રેરણા બન્યો છે.’